- Hindi News
- National
- एसडीएम नहीं मिले तो महिलाएं तहसीलदार के चैंबर में घुसने लगीं, पुलिस ने रोका
एसडीएम नहीं मिले तो महिलाएं तहसीलदार के चैंबर में घुसने लगीं, पुलिस ने रोका
सरकारीजमीन से 10 हरे पेड़ काटने वालों पर कार्रवाई नहीं होने से आक्रोशित मायला पोलिया के ग्रामीण बुधवार को अमरवासी सरपंच प्रभुलाल मीणा की अगुवाई में जहाजपुर पहुंचे। ग्रामीण एसडीएम को ज्ञापन देने पहुंचे लेकिन वे चैंबर में नहीं मिले।
इस पर महिलाओं पुरुषों ने एसडीएम कार्यालय में प्रशासन के खिलाफ नारेबाजी शुरू कर दी। एसडीएम नहीं मिले तो ग्रामीण तहसीलदार ओमप्रकाश जैन को ज्ञापन देने पहुंचे। महिला पुरुष ज्ञापन देने के लिए तहसीलदार के चैंबर में जाने की बात पर अड़ गए। महिलाओं ने तहसीलदार के चैंबर में घुसने का प्रयास भी किया। इस पर पुलिस ने महिलाओं को अंदर जाने से रोका। इस पर ग्रामीणों ने तहसीलदार पर दोषियों के खिलाफ कार्रवाई नहीं करने का आरोप लगाते हुए नारेबाजी कर हंगामा शुरू कर दिया। मामला शांत नहीं होने पर तहसीलदार जैन ने अतिरिक्त जाब्ता बुलाया। पुलिस जाब्ता पहुंचने पर महिलाओं पुरुषों को बाहर निकाला। मामला थोड़ा शांत होने पर तहसीलदार जैन बाहर आए। सरपंच प्रभुलाल मीणा ग्रामीणों ने उन्हें ज्ञापन सौंपा। जिसमें बताया गया कि मायला पोलिया की राजस्व भूमि से कुछ लोगों ने गत दिनों 100 हरे पेड़ काटकर बेच दिए। ग्रामीणों ने विरोध किया तो वे हमला करने उतारू हो गए। सूचना पर तहसीलदार, हनुमाननगर पुलिस पटवारी भी मौके पर पहुंचे। जिन्होंने पंचनामा बनाकर कार्रवाई का आश्वासन दिया। इसके बावजूद दोषियों के खिलाफ कार्रवाई नहीं हुई है। सरपंच ने चेतावनी दी कि कार्रवाई नहीं हुई तो आंदोलन किया जाएगा।
जहाजपुर. तहसीलदार को ज्ञापन देते मायला पोलिया गांव के महिाला पुरुष एवं तहसील कार्यालय का घेराव करते ग्रामीण।
tgl_Latn sot_Latn hin_Deva hin_Deva hin_Deva hin_Deva awa_Deva